## Rješenje kojim se odobravaju izmjene i dopune Statuta Erste Plavog obveznog mirovinskog fonda, kojim upravlja Erste d.o.o. - društvo za upravljanje obveznim mirovinskim fondom, Zagreb

### NN 37/2009 (25.3.2009.), Rješenje kojim se odobravaju izmjene i dopune Statuta Erste Plavog obveznog mirovinskog fonda, kojim upravlja Erste d.o.o. - društvo za upravljanje obveznim mirovinskim fondom, Zagreb

37 25.03.2009 Rješenje kojim se odobravaju izmjene i dopune Statuta Erste Plavog obveznog mirovinskog fonda, kojim upravlja Erste d.o.o. - društvo za upravljanje obveznim mirovinskim fondom, Zagreb

HRVATSKA AGENCIJA ZA NADZOR FINANCIJSKIH USLUGA

828

Na temelju odredbi članka 15. točka 4. alineja 2. i članka 8. Zakona o Hrvatskoj agenciji za nadzor financijskih usluga (»Narodne novine« br. 140/05) primjenom odredbe članka 39. stavak 2. i članka 79. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), te članka 5. Pravilnika o obavljanju poslova banke skrbnika (»Narodne novine« br. 65/01 i 47/03), Hrvatska agencija za nadzor financijskih usluga, odlučujući o zahtjevu Erste d.o.o. – društva za upravljanje obveznim mirovinskim fondom, Zagreb, Ulica Ivana Lučića 2/A, u predmetu odobrenja izmjena i dopuna Statuta Erste Plavog obveznog mirovinskog fonda i II Priloga Ugovora o skrbništvu nad imovinom Erste Plavog obveznog mirovinskog fonda, na sjednici održanoj 19. ožujka 2009. godine donosi:

RJEŠENJE

1. Odobravaju se izmjene i dopune, te pročišćeni tekst Statuta Erste Plavog obveznog mirovinskog fonda, kojim upravlja Erste d.o.o. – društvo za upravljanje obveznim mirovinskim fondom, Zagreb, Ulica Ivana Lučića 2/A.

2. Odobrava se II Prilog Ugovora o skrbništvu nad imovinom Erste Plavog obveznog mirovinskog fonda zaključen 6. ožujka 2009. godine između Erste d.o.o. – društva za upravljanje obveznim mirovinskim fondom, Zagreb, Ulica Ivana Lučića 2/A i Societe Generale-Splitske banke d.d., Split, Ruđera Boškovića 16.

3. Ovo rješenje objavit će se u »Narodnim novinama«.

Obrazloženje

Erste d.o.o. – društvo za upravljanje obveznim mirovinskim fondom, Zagreb, Ulica Ivana Lučića 2/A (u daljnjem tekstu: Društvo), dostavilo je 27. siječnja, 6. i 16. ožujka 2009. godine, klasa: UP/I-140-01/09-32/2, urbroj: 383-113-09-1,2,3 zahtjev za odobrenjem izmjena i dopuna Statuta Erste Plavog obveznog mirovinskog fonda i II Priloga Ugovora o skrbništvu nad imovinom Erste Plavog obveznog mirovinskog fonda, sukladno odredbama članka 39. stavak 2. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07).

Izmjene i dopune Statuta Erste Plavog obveznog mirovinskog fonda odnose se na smanjenje naknade banci skrbniku temeljem Cjenika od 4. ožujka 2009. godine, koji je društvo dostavilo Agenciji 6. ožujka 2009. godine i II Priloga Ugovora o skrbništvu nad imovinom Erste Plavog obveznog mirovinskog fonda, zaključenog 6. ožujka 2009. godine između Erste d.o.o. – društva za upravljanje obveznim mirovinskim fondom, Zagreb, Ulica Ivana Lučića 2/A i Societe Generale-Splitske banke d.d., Split, Ruđera Boškovića 16, a kojeg je društvo dostavilo Agenciji 16. ožujka 2009. godine.

Društvo je 16. ožujka 2009. godine dostavilo ispravljenu Odluku o izmjenama i dopunama Statut Erste Plavog obveznog mirovinskog fonda, te pročišćeni tekst Statuta Erste Plavog obveznog mirovinskog fonda, klasa: UP/I-140-01/09-32/2, urbroj: 383-113-09-4.

Pregledom gore navedene dokumentacije utvrđeno je da su izmjene i dopune, te pročišćeni tekst Statuta Erste Plavog obveznog mirovinskog fonda sukladne članku 39. Zakona o obveznim i dobrovoljnim mirovinskim fondovima. Također je utvrđeno da je II Prilog Ugovora o skrbništvu nad imovinom Erste Plavog obveznog mirovinskog fonda zaključen 6. ožujka 2009. godine između Erste d.o.o. – društva za upravljanje obveznim mirovinskim fondom, Zagreb i Societe Generale-Splitske banke d.d., Split sukladan odredbama Zakona o obveznim i dobrovoljnim mirovinskim fondovima.

Slijedom navedenog Uprava Hrvatske agencije za nadzor financijskih usluga odobrila je izmjene i dopune, te pročišćeni tekst Statuta Erste Plavog obveznog mirovinskog fonda, kao i II Prilog Ugovora o skrbništvu nad imovinom Erste Plavog obveznog mirovinskog fonda zaključen 6. ožujka 2009. godine između Erste d.o.o. – društva za upravljanje obveznim mirovinskim fondom, Zagreb i Societe Generale-Splitske banke d.d., Split.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-140-01/09-32/2

Urbroj: 326-113-09-5

Zagreb, 19. ožujka 2009.

Član Uprave
Ivo Šulenta, v. r.

Rješenje, NN 37/2009-828